კამილა დონსიე

კამილა-ლეონ დონსიე (დ. 15 იანვარი, 1847 – გ. 5 სექტემბერი, 1879) — ფრანგი მხატვრის კლოდ მონეს პირველი ცოლი, რომელთანაც ორი ვაჟი ჰყავდა. კამილა მონეს ასევე რენუარისა და მანეს არაერთი ნახატის მოდელი იყო.
ადრეული ცხოვრება
მინი|მარჯვნივ|კლოდ მონეს „კამილა“ (ქალი მწვანე კაბაში), 1866
კამილა-ლეონ დონსიე დაიბადა  ქალაქ ლა გილიოტიერში, რომელიც მოგვიანებით ლიონს, საფრანგეთში, 1847 წლის 15 იანვარს შეუერთდა. კამილას მშობლები იყვნენ ლეონი-ფრანსუაზ დონსიე და შარლ კლოდ დონსიე, რომელიც იყო ვაჭარი.  ოჯახი პარიზში, სორბონის მახლობლად, მეორე საფრანგეთის იმპერიის (1852-1870) დასაწყისში გადავიდა საცხოვრებლად. მეორე შვილის, ჟენევიევ-ფრანსუას დაბადებიდან რამდენიმე წლის შემდეგ, 1857 წელს, ოჯახი გადავიდა ბატინიოლში საცხოვრებლად, რომელიც პარიზის ჩრდილო-დასავლეთის ნაწილი გახდა. ბატინიოლი მხატვრებში პოპულარული იყო.

თინეიჯერობის ასაკში დონსიემ მოდელად დაიწყო მუშაობა. 1865 წელს შეხვდა მონეს, რომელიც კამილაზე  შვიდი წლით უფროსი იყო და მონეს მოდელი გახდა. კარიერის დასაწყისში სიღარიბეში ცხოვრობდნენ. მონეს  დეიდას და მამას არ მოსწონდათ კამილასთან ურთიერთობა. კამილას პირველ ვაჟზე ორსულობის დროს მონეს მამამისმა ურჩია, რომ დაუყოვნებლივ შეეწყვიტა ურთიერთობა. მონემ კამილა პარიზში დატოვა და დეიდასთან აგარაკზე დარჩა, რათა ისეთი შთაბეჭდილება შეექმნა, თითქოს ურთიერთობა აღარ ჰქონდა და დეიდას ყოველთვიური ჩეკის გადახდა გაეგრძელებინა მონესთვის.

კამილა პარიზში დარჩა საკუთარი თავის მოვლისთვის საჭირო თანხების გარეშე. 
ქორწინება და ბავშვები
მინი|მარჯვნივ|მდინარის სცენა ბენეკურტში, სენა, 1868
მინი|მარჯვნივ|კამილა ტრუვილის სანაპიროზე, 1870 წელი, დახატული თაფლობის თვის დროს
მინი|მარჯვნივ|კამილა იაპონურ კოსტუმში, 1876
მინი|მარჯვნივ|კამილა მონე სიკვდილის წინ, 1879 
1867 წლის 8 აგვისტოს, პარიზში, კამილა დონსიემ გააჩინა ჟანი, პირველი ვაჟი. მონე, რომელმაც ზაფხული სენტ-ადრესში გაატარა მამამისისა და დეიდა სოფი ლეკადრის სანახავად, კამილასთვის პარიზში დაბრუნდა და რამდენიმე დღე დარჩა, სანამ სენტ-ადრესში დაბრუნდებოდა.  წლის ბოლოს, პარიზში დაბრუნდა არდადეგებზე და ცივ ერთოთახიან ბინაში ცხოვრობდა, რომელსაც კამილა ჟანთან ერთად იზიარებდა.  1868 წელს მონე პარიზში კამილასთან და ჟანთან გადავიდა საცხოვრებლად, ამ ფაქტს მამამისისა და დეიდისგან მალავდა, რომლებიც ფიქრობდნენ, რომ მონემ „საყვარელი და შვილი მიატოვა“. კრედიტორებისგან თავის დასაღწევად და ნაკლებად ძვირადღირებულ ადგილას საცხოვრებლად, გაზაფხულზე სამივე გლოტონში გადავიდა, ბენეკურის მახლობლად მდებარე პატარა სოფელში. გადაუხდელობის გამო სასტუმროდან გამოაგდეს, სადაც ცხოვრობდნენ. კამილამ და ჟანმა შეძლეს სოფელში დარჩენა, სანამ მონე ფულის შოვნას ცდილობდა.  

კამილა და მონე 1870 წლის 28 ივნისს პარიზის მერვე ოლქში სამოქალაქო ცერემონიით დაქორწინდნენ. მოწმე იყო მხატვარი გუსტავ კურბე. მიუხედავად იმისა, რომ მონეს მამა არ იმყოფებოდა ცერემონიაზე, რადგან ქორწინების მომხრე არ იყო, ცერემონიას კამილას მშობლები დაესწრნენ. ქორწინების შემდეგ კამილამ 1200 ფრანკის ოდენობის მზითევი მიიღო, რომელსაც მამის გარდაცვალების შემდეგ მიიღებდა. მშობლებმა შეთანხმებას მიაღწიეს, რომ თანხა შვილის სახელზე ცალკე ანგარიშზე უნდა შეენახათ, რათა კლოდ მონეს კრედიტორებისგან დაეცვათ.  წყვილმა ვაჟი, ჟანი, თან წაიყვანეს თაფლობის თვეში ტრუვილ-სიურ-მერში და სასტუმრო „ტრივოლიში“ დაბინავდნენ. კრედიტორებისგან თავის არიდების მიზნით, მონე ასევე ცდილობდა თავიდან აეცილებინა სამსახურში გაწვევა საფრანგეთ-პრუსიის ომის დროს. მონემ დატოვა საცოლე და ვაჟი, რათა ჰავრში წასულიყო ავადმყოფი მამის სანახავად, შემდეგ კი ინგლისში გაემგზავრა, სავარაუდო მამის მიერ მიცემული ფულით. კამილა და ჟანი მონეს ინგლისში 1870 წლის ოქტომბერში შეხვდნენ. 

კამილა და მონე 1871 წლის დასაწყისისთვის ლონდონში, ბათ-პლეისზე, მოგვიანებით კენსინგტონ ჰაი სტრიტზე ცხოვრობდნენ. სწორედ აქ შექმნა მონემ ლონდონში ერთადერთი ნახატი კამილას გამო. ნახატი სახელწოდებით „მოსვენება“, რომლის მიხედვითაც, დონსიე შეზლონგზე იჯდა და მუხლებზე წიგნი ედო. 

მონეს მფარველები, ერნესტ და ალის ოშედეები, მონეებთან საცხოვრებლად მას შემდეგ გადავიდნენ, რაც მდიდარმა ოჯახმა ქონება „ექსტრავაგანტული ცხოვრების წესის“ გამო დაკარგა. თავდაპირველად მათთან ერთად ვეტეილში ცხოვრობდნენ, შემდეგ კი ორი ოჯახი ვეტეილიდან ლა როშ-გიონამდე გზაზე მდებარე უფრო დიდ სახლში გადავიდა საცხოვრებლად, რომელიც 12 წევრისგან შემდგარ ოშედესა და მონეს ოჯახებს არჩენდა.

დონსიეს და მონეს მეორე ვაჟი, მიშელი, 1878 წლის 17 მარტს დაიბადა და ამ პერიოდში კამილას ჯანმრთელობის მდგომარეობა გაუარესდა. Zeidler, Birgit (2000). Claude Monet: Life and Work. Cologne: Könemann. p. 51. .
ავადმყოფობა და გარდაცვალება
დონსიე ავად გახდა მას შემდეგ, რაც ჰოშედეს ოჯახი მონეებთან გადავიდა საცხოვრებლად. მონეს ნახატების გაყიდვით მიღებული თანხის დიდი ნაწილი კამილას სამედიცინო მომსახურებას მოხმარდა. ალისა ავადმყოფობის დროს კამილას უვლიდა. 

სიკვდილის წინ, 1879 წლის 31 აგვისტოს, მღვდელმა გადასცა უკანასკნელი ზიარება, რომელმაც ასევე რელიგიურად დაამტკიცა მონეების სამოქალაქო ქორწინება. 

კამილას გარდაცვალების მიზეზი გაურკვეველი რჩება. შესაძლოა, ეს იყო მენჯის კიბო,  ტუბერკულოზი  ან შესაძლოა წარუმატებელი აბორტი. კამილა დონსიე გარდაიცვალა 1879 წლის 5 სექტემბერს ვეტეილში, 32 წლის ასაკში. მონემ დონსიე სიკვდილის წინ დახატა. 

სქოლიო

კატეგორია:დაბადებული 1847
კატეგორია:დაბადებული 15 იანვარი
კატეგორია:გარდაცვლილი 5 სექტემბერი
კატეგორია:გარდაცვლილი 1879